NÁRODNÁ RADA SLOVENSKEJ REPUBLIKY

IV. volebné obdobie

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

K číslu : 1460/2009

**1182a**

# S p o l o č n á s p r á v a

**Výboru Národnej rady Slovenskej republiky pre financie, rozpočet a menu, Ústavnoprávneho výboru Národnej rady Slovenskej republiky, Výboru Národnej rady Slovenskej republiky pre hospodársku politiku a Výboru Národnej rady Slovenskej republiky pre pôdohospodárstvo, životné prostredie a ochranu prírody o výsledku prerokovania vládneho návrhu zákona, ktorým sa mení a dopĺňa zákon č. 104/2004 Z. z. o spotrebnej dani z vína v znení neskorších predpisov (tlač 1182)** **v druhom čítaní (podľa § 78 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov).**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Výbor Národnej rady Slovenskej republiky pre financie, rozpočet a menu, ako gestorský výbor, podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov túto spoločnú správu výborov Národnej rady Slovenskej republiky o prerokovaní vyššie uvedeného vládneho návrhu zákona.

**I.**

Národná rada Slovenskej republiky uznesením č. 1584 z 8. septembra 2009 pridelilavládny návrh zákona, ktorým sa mení a dopĺňa zákon č. 104/2004 Z. z. o spotrebnej dani z vína v znení neskorších predpisov (tlač 1182)týmto výborom Národnej rady Slovenskej republiky :

* Výboru Národnej rady Slovenskej republiky pre financie, rozpočet a menu
* Ústavnoprávnemu výboru Národnej rady Slovenskej republiky
* Výboru Národnej rady Slovenskej republiky pre hospodársku politiku
* Výboru Národnej rady Slovenskej republiky pre pôdohospodárstvo, životné prostredie a ochranu prírody

Uvedené výbory prerokovali predmetný vládny návrh zákona v stanovenom termíne.

**II.**

Gestorský výbor nedostal do začatia rokovania o vládnom návrhu zákona, ktorým sa mení a dopĺňa zákon č. 104/2004 Z. z. o spotrebnej dani z vína v znení neskorších predpisov (tlač 1182) stanoviská poslancov Národnej rady Slovenskej republiky podané v súlade s § 75 ods. 2 zákona NR SR č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

**III.**

K predmetnému vládnemu návrhu zákona zaujali výbory Národnej rady Slovenskej republiky tieto stanoviská:

1. Odporúčanie pre Národnú radu Slovenskej republiky návrh **schváliť**

**s pozmeňujúcimi a doplňujúcimi návrhmi**

* Výbor Národnej rady Slovenskej republiky pre financie, rozpočet a menu ( uzn. č. 604 zo dňa 15. októbra 2009)

- Ústavnoprávny výbor Národnej rady Slovenskej republiky ( uzn. č. 738 zo dňa 14.

 októbra 2009 )

* Výbor Národnej rady Slovenskej republiky pre hospodársku politiku(uzn. č. 573 zo dňa 6. októbra 2009)
* Výbor Národnej rady Slovenskej republiky pre pôdohospodárstvo, životné prostredie a ochranu prírody (uzn. č. 469 zo dňa 13. októbra 2009)

**IV.**

Z uznesení výborov Národnej rady Slovenskej republiky uvedených pod bodom III. tejto správy vyplynuli tieto pozmeňujúce a doplňujúce návrhy :

* + 1. **K čl. I**

 V 2. bode poznámke pod čiarou k odkazu 1b sa za slová „(Mimoriadne vydanie Ú. v. EÚ

 kap. 2/zv. 4“ vkladá bodkočiarka a slová „Ú. v. ES L 302, 19.10.1992“.

Ide o legislatívno-technickú úpravuuvádzania miesta uverejnenia právne záväzného aktu ES a EÚ.

 **Výbor NR SR pre financie, rozpočet a menu**

 **Ústavnoprávny výbor NR SR**

 **Výbor NR SR pre hospodársku politiku**

**Výbor NR SR pre pôdohospodárstvo, životné prostredie a ochranu prírody**

 **Gestorský výbor odporúča schváliť.**

* + 1. K čl. I

 V 6. bode poznámka pod čiarou k odkazu 6 znie:

 „6) Vyhláška Ministerstva pôdohospodárstva Slovenskej republiky č. 350/2009 Z. z.,

 ktorou sa vykonávajú niektoré ustanovenia zákona č. 313/2009 Z. z. o vinohradníctve a

 vinárstve.“.

Navrhovaným znením sa aktualizuje poznámka pod čiarou.

 **Ústavnoprávny výbor NR SR**

 **Gestorský výbor odporúča schváliť.**

* + 1. **K čl. I**

 Za 6. bod sa vkladá nový 7. bod, ktorý znie:

„7. Poznámka pod čiarou k odkazu 7 znie:

„7) Napríklad Občiansky zákonník, § 14a zákona Slovenskej národnej rady č. 511/1992 Zb. o správe daní a poplatkov a o zmenách v sústave územných finančných orgánov v znení neskorších predpisov, § 64 až 66, 68, 69, 75 a 77 zákona č. 199/2004 Z. z. Colný zákon a o zmene a doplnení niektorých zákonov v znení neskorších predpisov, Trestný zákon.“.“.

V tejto súvislosti sa vykoná prečíslovanie novelizačných bodov a úprava v 21. bode návrhu zákona poznámkach pod čiarou takto: „Poznámky pod čiarou k odkazom 18a až 18c znejú:“ a vypúšťa sa citácia poznámky pod čiarou k odkazu 7.

Navrhuje sa poznámku pod čiarou k odkazu 7 z 21. bodu návrhu zákona zaradiť ako nový 7. bod, pretože jeho prvé použitie je spojené s § 7 zákona o spotrebnej dani z vína.

 **Výbor NR SR pre financie, rozpočet a menu**

 **Ústavnoprávny výbor NR SR**

 **Výbor NR SR pre hospodársku politiku**

**Výbor NR SR pre pôdohospodárstvo, životné prostredie a ochranu prírody**

 **Gestorský výbor odporúča schváliť.**

* + 1. **K čl. I**

 17. bod návrhu zákona znie:

„17. Poznámky pod čiarou k odkazom 13, 15 a 17 znejú:

 „13) Zákon č. 313/2009 Z. z. o vinohradníctve a vinárstve.

 15) Zákon č. 431/2002 Z. z. o účtovníctve v znení neskorších predpisov.

 17) Zákon č. 461/2003 Z. z. o sociálnom poistení v znení neskorších predpisov.

 Zákon č. 580/2004 Z. z. o zdravotnom poistení a o zmene a doplnení zákona

 č. 95/2002 Z. z. o poisťovníctve a o zmene a doplnení niektorých zákonov v znení

 neskorších predpisov.“.“.

Navrhuje sa poznámky pod čiarou k odkazom 15 a 17 z  26. bodu návrhu zákona presunúť do 17. bodu, pretože ich prvé použitie je spojené s § 17 zákona o spotrebnej dani z vína.

 **Výbor NR SR pre financie, rozpočet a menu**

 **Ústavnoprávny výbor NR SR**

 **Výbor NR SR pre hospodársku politiku**

**Výbor NR SR pre pôdohospodárstvo, životné prostredie a ochranu prírody**

 **Gestorský výbor odporúča schváliť.**

* + 1. **K čl. I**

V 21. bode návrhu zákona  poznámke pod čiarou k odkazu 18a sa za slová „(Mimoriadne vydanie Ú. v. EÚ, kap. 9/zv. 1“ vkladá bodkočiarka a slová „Ú. v. EÚ L 162, 1.7.2003“ a v  poznámke pod čiarou k odkazu 18b sa číslo nariadenia „684/2008“ nahrádza číslom „684/2009“.

Ide o legislatívno-technickú úpravu a opravu chybného uvedenia roku vydania právne záväzného aktu ES a EÚ.

 **Výbor NR SR pre financie, rozpočet a menu**

 **Ústavnoprávny výbor NR SR**

 **Výbor NR SR pre hospodársku politiku**

**Výbor NR SR pre pôdohospodárstvo, životné prostredie a ochranu prírody**

 **Gestorský výbor odporúča schváliť.**

* + 1. **K čl. I**

V 26. bode návrhu zákona § 22 ods. 1 sa vypúšťajú slová „(ďalej len „žiadateľ“)“.

Navrhuje sa vypustiť legislatívnu skratku, pretože pojem „žiadateľ“ sa v zákone už nachádza v napr. v § 8 ako žiadateľ o zaradenie do evidencie užívateľských podnikov alebo o vydanie odberného poukazu, v § 17 ako právnická osoba alebo fyzická osoba, ktorá chce prevádzkovať daňový sklad, a v tomto kontexte sa táto legislatívna skratka v návrhu zákona už nenachádza.

 **Výbor NR SR pre hospodársku politiku**

**Výbor NR SR pre pôdohospodárstvo, životné prostredie a ochranu prírody**

 **Gestorský výbor odporúča neschváliť.**

* + 1. K čl. I

V 26. bode v § 22 odsek 1 znie:

„(1) Registrovaným odosielateľom na daňovom území je právnická osoba alebo fyzická osoba, ktorá má povolenie odosielať víno v pozastavení dane po jeho prepustení do voľného obehu.2a) Registrovaným odosielateľom je aj právnická osoba alebo fyzická osoba na území iného členského štátu oprávnená podľa právnych predpisov príslušného členského štátu odosielať víno po jeho prepustení do voľného obehu2a) v pozastavení dane. Právnická osoba alebo fyzická osoba, ktorá chce byť registrovaným odosielateľom na daňovom území, musí písomne požiadať colný úrad o registráciu a vydanie povolenia odosielať víno v pozastavení dane.”.

Legislatívno-technická úprava ustanovenia vzhľadom na zosúladenie definície registrovaného odosielateľa zavedenej v základných pojmoch a používanej v ostatných ustanoveniach návrhu zákona.

 **Ústavnoprávny výbor NR SR**

**Gestorský výbor odporúča schváliť.**

* + 1. K čl. I

V 26. bode v § 24 ods. 2 písm. a) sa za slovo „havárie“ vkladá čiarka a slová „nepredvídateľných okolností“.

Navrhovaným ustanovením sa preberá čl. 7 ods. 4 Smernice Rady 2008/118/ES o všeobecnom systéme spotrebných daní a o zrušení smernice 92/12/EHS.

 **Ústavnoprávny výbor NR SR**

**Gestorský výbor odporúča schváliť.**

* + 1. K čl. I

 V 26. bode v § 25 ods. 3 prvá veta znie:

„Víno, ktoré po prepustení do voľného obehu2a) uviedol dovozca, ktorým je prevádzkovateľ daňového skladu alebo registrovaný odosielateľ (ďalej len „dovozca“) do pozastavenia dane, musí byť bezodkladne umiestnené v daňovom sklade na daňovom území alebo odoslané dovozcom prevádzkovateľovi daňového skladu alebo oprávnenému príjemcovi na území iného členského štátu.“.

Legislatívno-technická úprava ustanovení spočívajúca v zosúladení pojmov používaných v návrhu zákona.

 **Ústavnoprávny výbor NR SR**

**Gestorský výbor odporúča schváliť.**

* + 1. K čl. I

V 26. bode v § 25 ods. 3 v druhej vete sa slová „Prevádzkovateľ daňového skladu alebo registrovaný odosielateľ“ nahrádzajú slovom „Dovozca“.

Legislatívno-technická úprava ustanovení spočívajúca v zosúladení pojmov používaných v návrhu zákona.

 **Ústavnoprávny výbor NR SR**

**Gestorský výbor odporúča schváliť.**

* + 1. K čl. I

V 26. bode v § 26 ods. 1 sa slová „prevádzkovateľ daňového skladu alebo registrovaný odosielateľ (ďalej len „odosielateľ (vývozca)“)“ nahrádzajú slovami „vývozca, ktorým je prevádzkovateľ daňového skladu alebo registrovaný odosielateľ (ďalej len „vývozca“)“.

Legislatívno-technická úprava ustanovení spočívajúca v zosúladení pojmov používaných v návrhu zákona.

 **Ústavnoprávny výbor NR SR**

**Gestorský výbor odporúča schváliť.**

* + 1. K čl. I

V 26. bode v § 26 ods. 2 až 6 a ods. 8, v 27. bode v § 26a a v 43. bode v § 43d ods. 9 sa slová „odosielateľ (vývozca)“ vo všetkých tvaroch nahrádzajú slovom „vývozca“ v príslušnom tvare.

Legislatívno-technická úprava ustanovení spočívajúca v zosúladení pojmov používaných v návrhu zákona.

 **Ústavnoprávny výbor NR SR**

**Gestorský výbor odporúča schváliť.**

* + 1. **K čl. I**

V 40. bode návrhu zákona k § 40 sa celý text „Poznámky pod čiarou k odkazom 30a a 30b znejú:“ nahrádza takto: „V poznámke pod čiarou k odkazu 30a sa vypúšťa citácia „a 70“.

Zmena sa navrhuje z dôvodu potreby drobnej úpravy v poznámke pod čiarou k odkazu 30a a text druhej poznámky sa uvádza duplicitne.

 **Výbor NR SR pre financie, rozpočet a menu**

 **Ústavnoprávny výbor NR SR**

 **Výbor NR SR pre hospodársku politiku**

**Výbor NR SR pre pôdohospodárstvo, životné prostredie a ochranu prírody**

 **Gestorský výbor odporúča schváliť.**

Gestorský výbor odporúča o návrhoch výborov Národnej rady Slovenskej republiky, ktoré sú uvedené v spoločnej správe hlasovať takto :

O bodoch spoločnej správy č. 1,2,3,4,5,7,8,9,10,11,12,13 hlasovať spoločne s návrhom gestorského výboru **schváliť**.

O bodoch spoločnej správy č. 6 hlasovať spoločne s návrhom gestorského výboru **neschváliť**.

**V.**

Gestorský výbor na základe stanovísk výborov k vládnemu návrhu zákona, ktorým sa mení a dopĺňa zákon č. 104/2004 Z. z. o spotrebnej dani z vína v znení neskorších predpisov (tlač 1182) vyjadrených v uzneseniach uvedených pod bodom III. tejto správy a v stanoviskách poslancov gestorského výboru vyjadrených v rozprave k tomuto vládnemu návrhu zákona v súlade s § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov

 **odporúča Národnej rade Slovenskej republiky**

vládny návrh zákona, ktorým sa mení a dopĺňa zákon č. 104/2004 Z. z. o spotrebnej dani z vína v znení neskorších predpisov (tlač 1182) **schváliť s pozmeňujúcimi a doplňujúcimi návrhmi.**

 Predmetná správa výborov Národnej rady Slovenskej republiky o vládnom návrhu zákona, ktorým sa mení a dopĺňa zákon č. 104/2004 Z. z. o spotrebnej dani z vína v znení neskorších predpisov (tlač 1182a) bola schválená uznesením gestorského výboru č. 622 z  20. októbra 2009. Výbor určil poslanca **Miroslava Jureňu** za spoločného spravodajcu výborov.

Súčasne ho poveril

1. predniesť spoločnú správu výborov na schôdzi Národnej rady Slovenskej republiky

1. navrhnúť Národnej rade Slovenskej republiky postup pri hlasovaní o pozmeňujúcich a doplňujúcich návrhoch, ktoré vyplynuli z rozpravy (§ 83 ods. 2, § 84 ods. 2 a § 86 zákona č. 350/1996 Z. z.).

Bratislava 20. októbra 2009

**Jozef B u r i a n, v.r.**

**predseda**

 **Výboru NR SR pre financie, rozpočet a menu**